English: I always get to this point. Thank you, Deputy Presiding Officer. Can I give a broad welcome to the statement and the announcements today, but, like many individuals and organisations outside, this is a bit like that 'Bake Off' moment, where they describe to us what they're going to do and we're licking our lips at it but we're waiting to see what actually comes out of the oven? So, there is a bit of anticipation on timescales and detail and so on going forward, which I'm sure will come. But could I just say - ? I've said this before and I mean it absolutely thoroughly: this is our equivalent nowadays of the cholera epidemics in London in the mid-nineteenth century. The evidence clearly shows that this is a social justice issue and it shows what measures need to be taken. The question is now whether we are minded to move firmly and fast to actually take the necessary actions and the Minister has described some of that within her statement today and some of the ideas of what we could do. What we now need to do is actually to action them and get on with them. So, let me ask some specific questions here - and it is a social justice issue, because this affects by and large the most disadvantaged communities more heavily and it is the children in those schools in those. So, I'm going to focus on transport. First of all, I would ask the Minister: do we not now have to do what the active travel hierarchy says, which is to invest most in cycling and walking and public transport, and, actually, the little metal boxes that we're in - they're down the bottom of the list, not at the top of the list as they currently are? That's part of the sequence to doing this air quality issue because we've literally now - quite literally - driven ourselves into an air quality cul-de-sac where we're sitting in air-conditioned, surround-sound, heated-seat metal boxes, dropping our children off to school, competing like pinballs with other mums and dads to squeeze along zig-zag yellow lines, and then we bang our heads on steering wheels as we sit in another daily crush on the motorway or back road rush-hour rat runs on the way into work in towns and cities. Now, Chris Rea may happen to be one of the largest individual donors to the Conservative Party, but he was wise indeed when he said 'this is the road to hell.' So, can we look at - ? How soon can we look at introducing 20 mph default speed limits? We've talked about them. It's the right idea. We now need to get on with it. Why aren't school exclusion zones mentioned within this specifically? I hope you haven't ruled them out. I hope, in the consultation, school exclusion zones, where we can either say to parents, 'Do the walk or cycle or scoot to school with your children, accompany them' - like I did myself, I'm not speaking out of turn here - 'or, alternatively, park elsewhere and stride'. The park and stride stuff that's been done by Sustrans, Living Cities and so on -
Welsh: Fel hyn y bydd hi bob amser arnaf i. Diolch yn fawr, Dirprwy Lywydd. A gaf i roi croeso cyffredinol i'r datganiad a'r cyhoeddiadau heddiw, ond, fel i lawer o unigolion a mudiadau y tu allan, mae hyn yn debyg i'r foment yn y rhaglen deledu 'Bake Off', lle maen nhw'n disgrifio'r hyn y maen nhw am ei bobi a ninnau'n llyfu ein gweflau wrth feddwl am hynny, ond rydym yn aros mewn gwirionedd i weld beth ddaw allan o'r ffwrn? Felly, mae rhywfaint o ddisgwyl o ran amserlenni a manylion ac ati, ac rwy'n siŵr y daw hynny. Ond a gaf i ddweud - ? Rwyf wedi dweud hyn o'r blaen ac rwy'n ei olygu drwyddo draw: dyma'r hyn sy'n cyfateb heddiw i epidemigau colera yn Llundain yng nghanol y bedwaredd ganrif ar bymtheg. Mae'r dystiolaeth yn dangos yn glir mai mater yn ymwneud â chyfiawnder cymdeithasol yw hwn ac mae'n dangos pa gamau sydd angen eu cymryd. Y cwestiwn nawr yw, a ydym yn bwriadu symud yn gadarn ac yn ddi-oed i gymryd y camau gwirioneddol angenrheidiol? Ac mae'r Gweinidog wedi disgrifio rhywfaint o hynny yn ei datganiad heddiw a rhai o'r syniadau o ran yr hyn y gallem ni ei wneud. Yr hyn y mae angen inni ei wneud nawr yw gweithredu arnyn nhw a bwrw ymlaen â nhw. Felly, gadewch imi ofyn rhai cwestiynau penodol yma - a mater o gyfiawnder cymdeithasol yw hwn, oherwydd mae hyn yn effeithio'n fwy ar y cymunedau mwyaf difreintiedig ac ar blant yn eu hysgolion nhw. Felly, rwy'n mynd i ganolbwyntio ar drafnidiaeth. Yn gyntaf oll, rwy'n gofyn i'r Gweinidog: onid oes raid inni wneud nawr yr hyn y mae'r hierarchaeth teithio llesol yn ei ddweud, sef buddsoddi'r arian mwyaf mewn beicio a cherdded a chludiant cyhoeddus, a bod y blychau metel bychain yr ydym ni'n teithio ynddyn nhw - eu bod nhw ar waelod y rhestr, nid ar frig y rhestr fel y maen nhw nawr? Mae hynny'n rhan o'r dilyniant i ymdrin â'r mater hwn o ansawdd aer. Oherwydd rydym ni'n llythrennol - yn gwbl lythrennol - bellach wedi gyrru ein hunain i lawr ffordd bengaead o ran ansawdd aer, lle'r ydym ni'n eistedd mewn bocsys metel sydd ag aerdymheru, seinyddion a seddi cynnes, ac yn gollwng ein plant wrth yr ysgol, gan gystadlu'n wyllt â mamau a thadau eraill i balu trwy'r llinellau melyn igam-ogam. Yna rydym yn taro ein pen yn erbyn olwyn llywio'r car wrth eistedd mewn tagfa ddyddiol arall ar y draffordd neu mewn ras annifyr ar ffordd gefn ar ein ffordd i'r gwaith mewn trefi a dinasoedd. Nawr, efallai fod Chris Rea yn un o'r bobl hynny sydd wedi cyfrannu fwyaf i'r Blaid Geidwadol, ond roedd yn ŵr doeth iawn pan ddywedodd yn ei gân ' this is the road to hell. ' Felly, a gawn ni edrych ar - ? Pa mor fuan y gallwn ni edrych ar gyflwyno terfynau cyflymder diofyn o 20 mya? Rydym wedi siarad amdanyn nhw. Dyma'r syniad cywir. Mae angen inni fwrw ymlaen â hyn nawr. Pam nad yw parthau gwahardd o'r ysgol yn cael eu crybwyll yn benodol? Gobeithio nad ydych chi wedi eu diystyru nhw. Gobeithio, yn yr ymgynghoriad, y bydd parthau gwahardd ysgolion, lle y gallwn ni naill ai ddweud wrth rieni, 'cerddwch neu beiciwch gyda'ch plant i'r ysgol, ac ewch gyda nhw' - fel y gwnes i fy hunan, nid wyf yn siarad ar fy nghyfer yma - 'neu, fel arall, parciwch mewn man arall a cherddwch'. Y cyfleusterau parcio a rhodio sy'n cael eu cynnal gan Sustrans, Dinasoedd Byw ac yn y blaen -